Minskas

Minskas (bltr. Мiнск, rus. Минск) – Baltarusijos sostinė ir didžiausias šalies miestas; srities ir rajono centras; miestas-didvyris. Vienuoliktas pagal dydį Europos žemyno miestas. Tai artimiausia nuo Vilniaus užsienio sostinė. Etimologija Senasis Minsko pavadinimas – Meneskas (Мѣньскъ). Spėjama, kad miestui vardą davė upė Menia arba Menka, tekėjusi netoli miesto. Taip pat manoma, kad baltarusiški žodžiai mensk, miena anksčiau galėjo reikšti „mainai“ – kadangi miestas stovėjo prekybos kelių sankryžoje, tokia reikšmė galėtų būti visai tikėtina. Iki XX a. vidurio dažnai vartota forma Menskas, bet 1939 m. liepos 29 d. oficialiai įtvirtintas Minskas. Kai miestas priklausė Lenkijai, siekiant šį miestą skirti nuo Mazovijos Minsko, baltarusių miestui buvo vartojamas vardas Mińsk Litewski („Lietuvos Minskas“) arba Mińsk Białoruski („Baltarusijos Minskas“). Geografija Minskas yra Rytų Europos miestas, išsidėstęs prie Svisločės upės (Dniepro baseinas) 280,6 m aukštumoje. Administracinis suskirstymas Šiuo metu Minskas suskirstytas į 9 rajonus (šiuose rajonuose išskiriami smulkesni mikrorajonai, bet jie neturi savivaldos): Istorija Pirmą kartą minimas 1067 m. kaip Менеск. Įvairiu metu buvo žinomas ir kaip Меньск, Міньск, iki 1933 m. rusifikacijos Менск. XII–XIV a. miestas buvo Minsko kunigaikštystės sostinė. Nuo XIV a. priklausė Lietuvos Didžiajai kunigaikštystei, 1793 m. atiteko Rusijos imperijai, buvo Minsko gubernijos ir Minsko apskrities centras. 1918 m. kovo 25 d. tapo nepriklausomybę paskelbusios Baltarusijos sostine, 1919 m. Baltarusijos SSR sostine. 1921 m. buvo įkurtas seniausias Baltarusijos universitetas. Per II pasaulinį karą Minskas buvo visiškai sugriautas. Pokario metais miestas atstatytas. Sovietmečiu buvo mašinų, maisto, chemijos pramonės centras. 1991 m. tapo nepriklausomos Baltarusijos sostine. Pramonė Išvystyta statybos, metalo apdirbimo, mašinų (БелавтоМАЗ, traktoriai МТЗ, staklių), prietaisų, televizorių, laikrodžių, šaldytuvų pramonė. Taip pat stipri lengvoji, maisto, chemijos, vaistų, poligrafijos pramonė. Gaminamos statybinės medžiagos, baldai. Transportas Didelis geležinkelio mazgas. XIX a. pabaigoje nutiesta Sankt Peterburgo-Varšuvos geležinkelio atšaka iš Naujosios Vilnios į Minską. Nuo 1984 m. veikia Minsko metropolitenas. Yra Nacionalinis Minsko oro uostas. Miestą juosia Minsko žiedinis automobilių kelias. Švietimas ir kultūra Įsikūrusi Baltarusijos mokslų akademija, 13 aukštųjų mokyklų (tarp jų – Baltarusijos valstybinis universitetas, konservatorija ir kt.), 7 teatrai (žymiausias – operos ir baleto), 12 muziejų (Didžiojo Tėvynės karo, senovės baltarusių meno, liaudies architektūros ir buities, dailės), Minsko zoologijos sodas. Architektūra Išlikę vyriausybės rūmai (1930–1933 m.), sporto rūmai (1966 m.), vandens sporto kompleksas (1965–1969 m.). Sportas Futbolas FK Ataka Minsk (1986–1998) FK Darida (2000–2008) FK Dinamo Minsk FK Dinamo-93 Minsk (1992–1998) FK SKVIČ (2000–2014) FK Minsk FK Partizan Minsk (2002–2014) Torpedo Minsk (1947–2019) FK Zvezda-BGU Minsk FK Krumkačy Minsk FK Energetyk-BDU Motobolas Motobolo klubas „Zaria“ Lietuviai Minske lietuvių įsikūrė dar XIV–XV a. XIX a. pabaigoje veikė Lietuvos darbininkų sąjungos skyrius. Per Pirmąjį pasaulinį karą Minske veikė Lietuvių draugijos nukentėjusiems dėl karo šelpti skyrius, kunigo Vincento Borisevičiaus įkurtas Lietuvių moksleivių šelpimo būrelis. 1917 m. mieste vyko Vakarų fronto lietuvių kareivių II suvažiavimas, kuriame dalyvavo apie 6000 lietuvių karių. Minske buvo leidžiami bolševikinės krypties lietuviški laikraščiai, knygos. 1928–1937 m. Minsko radijas kartą per savaitę transliavo laidas lietuvių kalba. Po SSRS žlugimo, 1992 m. tarp Lietuvos ir Baltarusijos atkurti diplomatiniai santykiai. Dabar Minsko centre veikia Lietuvos ambasada. 1994 m. Minske įkurta Baltarusijos lietuvių bendruomenė, 1996 m. – sekmadieninė lietuvių mokykla. 2000 m. mieste įsteigtas Baltarusijos lietuvių kultūros, švietimo ir informacijos centras. Galerija Šaltiniai Nuorodos locator.by / Карта Мінска Archyvuota kopija 2018-08-06 iš Wayback Machine projekto. (žemėlapis) minsk.gov.by / Минский городской исполнительный комитет Archyvuota kopija 2022-01-05 iš Wayback Machine projekto., Rusiškai radzima.org / Гісторыя Мінска, Gudiškai youtube.com / НОВЫЙ МИНСК 1954, Rusiškai youtube.com / Dokumentation „Minsk (Минск: столица советской Белоруссии)“ 1969, Rusiškai